[image: ANTET CU DISTANTE adresa NOU]



Aprob,
Preşedinte
Vasile-Felix COZMA


Propun aprobarea,
Secretar general
Darius VODĂ
	
	                                       

REFERAT DE APROBARE
a proiectului de Ordin al președintelui Agenției Naționale a Funcționarilor Publici pentru aprobarea Metodologiei-cadru privind elaborarea planurilor de management al structurilor funcționale conduse



  Prezentul referat de aprobare este elaborat în conformitate cu prevederile art. 6 alin.(3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin al președintelui Agenției Naționale a Funcționarilor Publici pentru aprobarea Metodologiei-cadru privind elaborarea planurilor de management al structurilor funcționale conduse.
În data de 25 februarie 2026 a fost publicată în Monitorul Oficial al României, Partea I, nr. 146/25.02.2026, Ordonanţa de urgenţă a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale.
Conform prevederilor art. XLI alin. (1) –(3) și ale art. XLII alin. (7) din Ordonanța de urgență a Guvernului nr. 7/2026, pentru funcțiile publice din categoria înalților funcționari publici și funcțiile publice de conducere sensibile ocupate definitiv la data intrării în vigoare a actului normativ menționat, termenele mandatelor încep să curgă de la 1 ianuarie 2027, dată până la care autoritățile și instituțiile publice au obligația de a identifica funcțiile publice de conducere sensibile. Planurile de management ale structurilor funcționale conduse se elaborează și se aprobă în termen de 6 luni de la începerea mandatelor. De asemenea, în termen de 6 luni de la intrarea în vigoare a Ordonanței de urgență a Guvernului nr. 7/2026 se elaborează Metodologia-cadru pentru identificarea și actualizarea funcțiilor publice sensibile, care se aprobă prin hotărâre a Guvernului, la propunerea Secretariatului General al Guvernului, Ministerului Dezvoltării, Lucrărilor Publice și Administrației și a Agenției Naționale a Funcționarilor Publici.
Potrivit prevederilor art. XLI alin.(5) din Ordonanţa de urgenţă nr. 7/2026 în termen de 3 luni de la data intrării în vigoare a actului normativ anterior menționat, prin ordin al preşedintelui Agenţiei Naţionale a Funcţionarilor Publici, care se publică în Monitorul Oficial al României, Partea I, se stabilește Metodologia-cadru ce conţine instrucţiunile de elaborare a planurilor de management al structurilor funcţionale conduse.
Art. 3971 alin.(1) - (10), art. 3982 alin.(2),  art. 401 alin. (1) lit. p) și art. 4853 alin.(3)-(14) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, reglementează termenele și elementele obligatorii pe care trebuie să le conțină planul de management elaborat de înalții funcționari publici și de funcționarii publici de conducere care ocupă funcţii sensibile în administraţia publică centrală, precum și situațiile în care planul de management se actualizează și modalitatea de aprobare a acestuia.

Conform prevederilor art. 3971 și 4853 din Ordonanţa de urgenţă a Guvernului nr.57/2019, cu modificările și completările ulterioare, planul de management reprezintă o componentă esențială atât în exercitarea mandatului înalţilor funcţionari publici, cât și în procesul de evaluare multianuală a performanţelor profesionale individuale ale înalților funcționari publici și ale funcţionarilor publici de conducere care ocupă funcţii sensibile în administraţia publică centrală.

        În acest context, pentru punerea în aplicare a prevederilor legale menționate mai sus, este necesară emiterea de către președintele Agenției Naționale a Funcționarilor Publici a prezentului ordin pentru aprobarea Metodologiei-cadru privind elaborarea planurilor de management al structurilor funcționale conduse.

  Sunt reglementate norme cu privire la:
· procedura de elaborare și conținutul planului de management, inclusiv structura acestuia, secțiunile componente și elementele obligatorii privind obiectivele individuale și indicatorii de performanță;
· criteriile și condițiile cumulative pe care trebuie să le îndeplinească obiectivele de performanță și indicatorii aferenți;
· aprobarea, actualizarea și utilizarea planului de management;
· anexe privind modelul-cadru al planului de management, precum și formularul pentru stabilirea și detalierea obiectivelor individuale.

Prin raportare la prevederile art. XLI alin. (1) –(3) și ale art. XLII alin. (7) din Ordonanța de urgență a Guvernului nr. 7/2026, art. 2 din proiectul de Ordin pentru aprobarea Metodologiei-cadru privind elaborarea planurilor de management al structurilor funcționale conduse prevede intrarea acestuia în vigoare la data de 1 ianuarie 2027.

    Totodată, precizăm că Direcția Juridică – Compartimentul Reglementare și Avizare a transmis spre consultare structurilor din cadrul Agenției Naționale a Funcționarilor Publici proiectul de Ordin al președintelui Agenției Naționale a Funcționarilor Publici pentru aprobarea Metodologiei-cadru privind elaborarea planurilor de management al structurilor funcționale conduse.      
 
       De asemenea, menționăm faptul că proiectul de ordin al președintelui Agenției Naționale a Funcționarilor Publici pentru aprobarea Metodologiei-cadru privind elaborarea planurilor de management al structurilor funcționale conduse a fost supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”, în data de ..... În perioada de consultare publică, Agenția Națională a Funcționarilor Publici a primit/nu a primit observații și propuneri cu privire la acest proiect de act normativ.

       De asemenea, prin adresa Agenției Naționale a Funcționarilor Publici nr. .../2026, au fost consultate, cu privire la proiectul de act normativ, Federația Națională a Sindicatelor din Administrație, Sindicatul Scut pentru Administrația Publică, Confederația Sindicală Națională Meridian, Sindicatul Național Pro Lex și Blocul Național Sindical-BNS. În acest context, au fost/nu au fost formulate observații și propuneri cu privire la acest proiect de act normativ.

       Pentru motivele invocate, în temeiul art. 400 alin. (2) teza a II-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, al art. XLI alin.(5) din Ordonanţa de urgenţă a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale, precum și al art. 12 alin. (6) din Hotărârea Guvernului nr. 785/2022 privind organizarea și funcționarea Agenției Naționale a Funcționarilor Publici, cu modificările ulterioare, a fost elaborat prezentul proiect de Ordin al președintelui Agenției Naționale a Funcționarilor Publici pentru aprobarea Metodologiei-cadru privind elaborarea planurilor de management al structurilor funcționale conduse, pe care vă rugăm să îl aprobați.

